**သတင်းထုတ်ပြန်ချက်**အရေးပေါ်ထုတ်ပြန်ချက် - 2023 ခုနှစ်၊ ဇူလိုင်လ 20 ရက်

**ဆက်သွယ်ရန်-**

Stephanie Brackin၊ ဆက်သွယ်ရေး ညှိနှိုင်းရေးမှုး

သဘာဝရင်းမြစ်များဆိုင်ရာ အေဂျင်စီ

802-261-0606၊ stephanie.brackin@vermont.gov

**အပန်းဖြေချိန်များ၌ ဂရုစိုက်ရန်၊ စေတနာ့ဝန်ထမ်းအဖြစ် ပါဝင်ပေးရန်**

မောင့်ပီလီယာ၊ ဗားမောင့် *–* ရေလွှမ်းမိုးပြီးနောက် ဗားမောင့်ပြည်နယ်သားများစွာ “သန့်ရှင်းခြောက်သွေ့ရေး” ဆောင်ရွက်ကြသလို အခြားနယ်သားများစွာကလည်း ၎င်းတို့စိတ်ကြိုက် တောလမ်းများ၊ သစ်တောပန်းခြံများနှင့် အပန်းဖြေရန် နေရာများသို့ ပြန်သွားလိုကြပါသည်။ သဘာဝရင်းမြစ်များ အေဂျင်စီ (ANR) နှင့် ပြည်နယ်တစ်လွှားမှ အရာရှိများသည် ယခုစနေ/တနင်္ဂနွေအတွင်း အပန်းဖြေလှုပ်ရှားမှုများ လုပ်လိုပါက သတိထားရန်နှင့် သမားရိုးကျ ဆင်ခြင်ပြုမူရန် တိုက်တွန်းထားပါသည်။

အထူးသဖြင့် ဗားမောင့်ပြည်နယ်တွင်းမှ မြစ်များ၊ ချောင်းများအနီးတွင် ပုံမှန်အခြေအနေသို့ ပြန်မရောက်သေးသည်ကို သတိထားရန် လိုအပ်ပါသည်။

**ရေလွှမ်းမိုးရေဖြစ်သည့်၊ နောက်ကျိသည့်ရေများကို ရှောင်ရှားပါ။** ဘေးကင်းရေးကို ရှေးရှုပြီး ဗားမောင့်ပြည်နယ်တွင်း ရေလွှမ်းမိုးရေ နဂိုအခြေအနေ ပြန်မရောက်မချင်း ရေလွှမ်းမိုးရေနှင့်ထိတွေ့ခြင်းမပြုရန် သတိပေးချက် မထုတ်ထားသည့် နေရာများ၌ပင် မြစ်များ၊ ချောင်းများအတွင်း ဆင်းခြင်း၊ ရေကူးခြင်း၊ ငါးဖမ်းခြင်း သို့မဟုတ် လှေစီးခြင်းများ မလုပ်သင့်ပါ။ ပြည်နယ်တွင်း ရေလမ်းကြောင်းများနှင့် ရေလွှမ်းမိုးမှု လက်ကျန်ရေများတွင် အများသုံးနှင့် ပုဂ္ဂလိကသုံး ရေဆိုးစနစ်များမှ ထွက်လာသည့် တစ်စိတ်တစ်ပိုင်းသာ သန့်စင်ထားသော၊ လုံးဝသန့်စင်ထားခြင်း မရှိသော မိလ္လာများမှ နေမကောင်းဖြစ်စေမည့် ရောဂါပိုးမွှားများ ပါဝင်နိုင်သည်။ နောက်ကျိသည့်ရေများတွင် ရေလွှမ်းမိုး၍ ပါလာသည့် ပစ္စည်းအပိုင်းအစများကြောင့် ငါးမျှားတံဖြင့် ငါးဖမ်းသူများ၊ လှေစီးသူများနှင့် ရေကူးစသူများအတွက် အန္တရာယ် ဖြစ်နိုင်သည်။

**သင်မသွားမီ သေချာသိထားရန်**

* လမ်းအခြေအနေနှင့် လမ်းအဖွင့်အပိတ်ကို [Vermont 511](https://newengland511.org/region/Vermont) တွင် ကြည့်ပါ။
* မိုးလေဝသ ခန့်မှန်းချက်ကို [NWS Burlington](https://www.weather.gov/btv/) နှင့် [NWS Albany](https://www.weather.gov/aly/) တို့တွင် ကြည့်ပါ။
* တောလမ်း၊ သစ်တောပန်းခြံနှင့် ရေအခြေအနေကို ကြည့်ပါ-
	+ [Trail Finder](https://www.trailfinder.info/)- တောင်တက်လမ်းနှင့် ဘက်စုံသုံး တောလမ်းများ
	+ [VMBA’s Trail Conditions](https://vmba.org/trailsinvt/)- တောင်တက်စက်ဘီးစီး တောလမ်းများ
	+ [GMC Trail Conditions](https://www.greenmountainclub.org/hiking/trail-updates/)- တောလမ်းရှည်စနစ် သတိပေးချက်များ
	+ [Vermont State Parks](https://vtstateparks.com/)- ပြည်နယ်ပိုင် သစ်တောပန်းခြံများမှ လက်ရှိပိတ်ထားသည့် သစ်တောပန်းခြံနှင့် အပန်းဖြေစခန်းများစာရင်း
	+ [State Park Swimming](https://anrweb.vt.gov/FPR/SwimWater/PublicReport.aspx)-ပြည်နယ်ပိုင် သစ်တောပန်းခြံများမှ ပိတ်ထားသည့် ကမ်းခြေနှင့် ရေကူးရန်နေရာများ
	+ [Cyanobacteria Tracker Map](https://www.healthvermont.gov/tracking/cyanobacteria-tracker)- သတင်းရထားသည့် ရေကူးရန် အခြေအနေများ
	+ [Fish and Wildlife Access](https://vtfishandwildlife.com/fish/boating-in-vermont/fishing-access-areas/closed-access-areas-and-improvement-projects)- အဏ္ဏဝါနှင့် တောရိုင်းတိရိစ္ဆာန်များအား ထိတွေ့နိုင်သည့်နေရာ ပိတ်ဆို့မှုများ

**သတိထားပါ။** ANR ဝန်ထမ်းများသည် အပန်းဖြေစခန်းများကို စစ်ဆေးလျက်ရှိပြီး လိုအပ်သလို ပိတ်ဆို့မှု သို့မဟုတ် သတိပေးချက်များ ထုတ်ပြန်လျက်ရှိပါသည်။ မြစ်ကမ်းပါးများတွင် ရေပြည့်နေပြီး ကမ်းပါးမငြိမ်သက်သည်များ ဆက်လက်ရှိနေနိုင်သည်။ တောလမ်းများ ရွှံထူခြင်း သို့မဟုတ် ပြိုလဲနေသည့် သစ်ပင်များဖြင့် ပိတ်နေခြင်းများ ဖြစ်နိုင်သည်။ ရေလွှမ်းမိုးမှုကြောင့် လမ်းနှင့် ကားရပ်ရန်နေရာများ ထိခိုက်ပျက်စီးနိုင်သည်။

အပန်းဖြေရာ မည်သည့်နေရာတွင်မဆို ဘေးအန္တရာယ်ရှိသည့် အခြေအနေများ သင်တွေ့ကြုံခဲ့ပါက ထိုနေရာကို ရှောင်ရှားပြီး သင်ကိုယ်တိုင်ပြင်ဆင်ရန် မကြိုးစားပါနှင့်။

**စေတနာ့ဝန်ထမ်းအဖြစ် ပါဝင်ရန် ကြိုးစားပါ။** တောင်တက်ရန်၊ စက်ဘီးစီးရန် သို့မဟုတ် အခြားနည်းဖြင့် အပန်းဖြေရန် အခြေအနေမပေးပါက စေတနာ့ဝန်ထမ်းအဖြစ် ပါဝင်ပေးပါ။ [Vermont.gov/Volunteer](https://www.vermont.gov/volunteer) တွင် စာရင်းပေးပြီး လိုအပ်ချက် အများဆုံး နေရာများနှင့် ချိတ်ဆက်နိုင်သည်။ သင့်ဒေသတွင်း စေတနာ့ဝန်ထမ်း စုဆောင်း၍ ကူညီမှုများတွင်လည်း ပါဝင်နိုင်သည်။

သဘာဝရင်းမြစ်များ အေဂျင်စီ၊ ပတ်ဝန်းကျင် ထိန်းသိမ်းကာကွယ်ရေးဌာန၊ အဏ္ဏဝါနှင့် တောရိုင်းတိရိစ္ဆာန်ဌာန သို့မဟုတ် သစ်တော၊ ပန်းခြံနှင့် အပန်းဖြေရေးဌာနတို့မှ ရေလွမ်းမိုးမှုမှ ပြန်လည်ထူထောင်‌‌ရေး ရင်းမြစ်များသာမက သတင်းအချက်အလက်များနှင့် ပတ်သက်၍ ဆက်လက်သိလိုပါက <https://ANR.Vermont.gov/Flood> သို့ သွားရောက်နိုင်သည်။

###

**ခွဲခြားဆက်ဆံမှုမရှိရေး အသိပေးချက်-**

ဗားမောင့်ပြည်နည် သဘာဝရင်းမြစ် အေဂျင်စီ (ANR) သည် ၎င်း၏ အစီအစဉ်များ၊ ဝန်ဆောင်မှုများနှင့် လုပ်ငန်းစဉ်များကို လူမျိုး၊ ဘာသာ၊ အဆင့်အတန်း၊ အသားအရောင်၊ မူရင်းနိုင်ငံ (အင်္ဂလိပ်စကား မကျွမ်းကျင်မှု အပါအဝင်)၊ ဆွေစဉ်မျိုးဆက်၊ မွေးရပ်၊ မသန်စွမ်းမှု၊ အသက်၊ အိမ်ထောင်ရှိ/မရှိ၊ လိင်၊ လိင်စိတ်တိမ်းညွှတ်မှု၊ ကျား/မသတ်မှတ်ချက် သို့မဟုတ် နို့တိုက်ကျွေးနေခြင်း ရှိ/မရှိ (မိခင်နှင့်ကလေး) အပေါ် မူတည်၍ ခွဲခြားဆက်ဆံခြင်းမရှိဘဲ ဆောင်ရွက်လျှက်ရှိသည်။

**ဘာသာစကား ဝန်ဆောင်မှု ရယူရန် အသိပေးချက်-**

မေးမြန်းလိုသည်များ၊ တိုင်ကြားလိုသည်များ /FREE LANGUAGE SERVICES ǀ SERVICES LINGUISTIQUES GRATUITS | भाषासम्बन्धी नि:शुल्क सेवाहरू ǀ SERVICIOS GRATUITOS DE IDIOMAS ǀ 免費語言服務 | BESPLATNE JEZIČKE USLUGE ǀ БЕСПЛАТНЫЕ УСЛУГИ ПЕРЕВОДА | DỊCH VỤ NGÔN NGỮ MIỄN PHÍ ǀ 無料通訳サービス ǀ ነጻ የቋንቋ አገልግሎቶች | HUDUMA ZA MSAADA WA LUGHA BILA MALIPO | BESPLATNE JEZIČKE USLUGE | အခမဲ့ ဘာသာစကား ဝန်ဆောင်မှုများ | ADEEGYO LUUQADA AH OO BILAASH AH ǀ خدمات لغة مجانية: *anr.civilrights@vermont.gov* *သို့မဟုတ် 802-636-7827*။